Бо ќарори Комиссияи марказии интихобот ва раъйпурсии Љумњурии Тољикистон

аз 19 июни соли 2020, №88

тасдиќ карда шудааст

ДАСТУРАМАЛ

ОИД БА ПЕШБАРЇ ВА БАЌАЙДГИРИИ номзадњо

ба мансаби Президенти Љумњурии ТоЉикистон

ВА шахсони боэътимоди онњО

МУЌАДДИМА

Интихоботи Президенти Љумњурии Тољикистон яке аз маъракањои муњимми сиёсї дар кишвар буда, нишонаи таъмини мардумсолорї, эътирофи халќ ба сифати сарчашмаи њокимият ва рушди босуботи демократия мањсуб ёфта, имконияти мусоидро барои амалї гаштани њуќуќи интихоботии шањрвандон дар масъалаи интихоби роњбари давлат фароњам меоварад.

Дар замони соњибистиќлолї интихоботи Президенти Љумњурии Тољикистон, њамчун институти сиёсї, дар доираи Конститутсия ва ќонунгузории интихоботии мамлакат ба танзим дароварда шуда, мутобиќи меъёрњои демократї баргузор мегардад.

Њамзамон бо ин, тањия ва истифодаи Дастурамали мазкур корбарии субъектњоеро, ки дорои њуќуќи пешбарии номзад ба мансаби Президенти Љумњурии Тољикистон мебошанд, осон намуда, тибќи ќонунгузорї амалї гаштани ваколатњои онњоро таъмин менамояд.

Њамин Дастурамал барои корбарї ба њамаи субъектњои пешбарикунанда ва баќайдгирандаи номзадњо ба мансаби Президенти Љумњурии Тољикистон њатмї мебошад.

1. ПРЕЗИДЕНТИ ЉУМЊУРИИ ТОЉИКИСТОН

1. Президенти Љумњурии Тољикистон сарвари давлат ва њокимияти иљроия (Њукумат) аст.

2. Президент њомии Конститутсия ва ќонунњо, њуќуќу озодињои инсон ва шањрванд, кафили истиќлолияти миллї, ягонагї ва тамомияти арзї, пойдории бардавомии давлат, мураттабии фаъолияти маќомоти давлатї ва њамкории онњо риояи шартномањои байналмилалии Тољикистон мебошад.

*(Моддаи 64 Конститутсияи Љумњурии Тољикистон)*

2. ИНТИХОБОТИ ПРЕЗИДЕНТИ ЉУМЊУРИИ ТОЉИКИСТОН

3. Интихоботи Президенти Љумњурии Тољикистон механизми ташаккули институти президентї дар Тољикистон мањсуб ёфта, тавассути иштироки умумї, мустаќим ва баробари шањрвандони Тољикистон дар интихоботи президентї ба тарзи овоздињии пинњонїамалї мегардад.

4. Тартиби баргузории интихоботи Президенти Љумњурии Тољикистонро Конститутсияи Љумњурии Тољикистон ва Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон» ба танзим медарорад.

5. Синни интихоб кардан дар интихоботи президентї аз 18 – солагї ва синни интихоб шудан аз 30 – солагї муќаррар шудааст.

6. Шањрвандоне, ки то рўзи интихоботи Президенти Љумњурии Тољикистон ба синни 18 расидаанд, сарфи назар аз миллат, нажод, љинс, забон, эътиќоди динї, мавќеи сиёсї, вазъи иљтимої, тањсилот ва молу мулк њуќуќи дар интихоботи Президенти Љумњурии Тољикистон иштирок карданро доранд.

3. СУБЪЕКТЊОИ ДОРОИ ЊУЌУЌИ ПЕШБАРИИ НОМЗАД БА МАНСАБИ ПРЕЗИДЕНТИ ЉУМЊУРИИ ТОЉИКИСТОН

7. Пешбарии номзадњо ба мансаби Президенти Љумњурии Тољикистон аз љониби субъектњои дорои њуќуќи пешбарии номзад ба мансаби Президенти Љумњурии Тољикистон (минбаъд – субъектњои дорои њуќуќи пешбарї) амалї карда мешавад. Доираи субъектњои дорои њуќуќи пешбарї њизбњои сиёсї, ташкилотњои алоњидаи љамъиятї ва маќомоти намояндагии њокимияти мањаллиро дар бар мегирад.

8. Мутобиќи Ќонуни конститутсионии Љумњурии Тољикистон “Дар бораи интихоботи Президенти Љумњурии Тољикистон” субъектњои дорои њуќуќи пешбарї инњо мебошанд:

1) Њизбњои сиёсї:

* мутобиќи моддаи 2 Ќонуни Љумњурии Тољикистон “Дар бораи њизбњои сиёсї” зери  мафњуми њизби сиёсї чунин иттињодияи  љамъиятие фањмида мешавад, ки вазифаи асосиаш иштирок дар њаёти сиёсии љомеа ба воситаи ташаккул додани иродаи сиёсии шањрвандон ва инчунин ба амал баровардани њокимият ба воситаи намояндагони худ мебошад. Њизбњои сиёсие, ки тибќи муќаррароти ќонунгузории Љумњурии Тољикистон дар Вазорати адлияи Љумњурии Тољикистон ба ќайд гирифта шуда, айни замон фаъолият менамоянд, Њизби Аграрии Тољикистон, Њизби Демократи Тољикистон, Њизби Ислоњоти Иќтисодии Тољикистон, Њизби Коммунистии Тољикистон, Њизби Сотсиалистии Тољикистон, Њизби Сосиал-Демократи Тољикистон, Њизби Халќии Демократии Тољикистон мањсуб меёбанд;

2) Ташкилотњои љамъиятї: Мувофиќи моддаи 8 Ќонуни Љумњурии Тољикистон “Дар бораи иттињодияњои љамъиятї” иттињодияи љамъиятї, чун ќоида, дар асоси узвият таъсис ёфта, барои фаъолияти якљояи шањрвандони муттањидшуда љињати њифзи манфиатњои умумї ва ба даст овардани маќсадњои оинномавї амал мекунад. Иттињодияњои љамъиятї дар Љумњурии Тољикистон дар Вазорати адлияи Љумњурии Тољикистон ба ќайд гирифта мешаванд. Ќонунгузор ба ду ташкилоти љамъиятї – Федератсияи иттифоќњои касабаи мустаќили Тољикистон ва Иттифоќи љавонони Тољикистон њуќуќи пешбарии номзадро ба мансаби Президенти Љумњурии Тољикистон додааст.

* Федератсияи иттифоќњои касабаи мустаќили Тољикистон иттињодияи ихтиёрии соњавии ташкилотњои ибтидої ва вилоятии иттифоќњои касаба аст, ки бо манфиатњои умумии иљтимої-мењнатї ва касбї алоќаманд мебошанд. Иттифоќњои касаба дар фаъолияти худ мустаќил буда, ба маќомоти њокимияти давлатї, маќомоти худидоракунии шањрак ва дењот, корфармоён, њизбњои сиёсї ва дигар ташкилотњои (иттињодияњои) љамъиятї вобаста нестанд ва ба онњо њисоботдињанда намебошанд. Ташкилоти зикргардида дар Вазорати адлияи Љумњурии Тољикистон 8 майи соли 2008, №ИЉ 907 ба ќайд гирифта шудааст. Номзадро ба мансаби Президенти Љумњурии Тољикистон мувофиќи оинномааш дар анљумани худ пешбарї мекунад;
* Иттифоќи љавонони Тољикистон ташкилоти љамъиятии љавонон буда, бо тартиби муќаррарнамудаи ќонунгузории Љумњурии Тољикистон дар Вазорати адлияи Љумњурии Тољикистон аз 28 майи соли 2009, №ИЉ 1134 ба ќайд гирифта шудааст. Ташкилоти зикргардида метавонад дар анљумани худ мувофиќи оинномааш номзадро ба мансаби Президенти Љумњурии Тољикистон пешбарї намояд.

3) Мақомоти намояндагии маҳаллии ҳокимияти давлатї – Маҷлиси вакилони халқи Вилояти Мухтори Кӯҳистони Бадахшон, вилоятњои Суѓду Хатлон, шаҳри Душанбе, шаҳр ва ноҳия, ки аз тарафи интихобкунандагони Вилояти Мухтори Кўҳистони Бадахшон, вилоятњои Суѓду Хатлон, шаҳри Душанбе, шаҳр ва ноҳия интихоб шуда, дар доираи ваколати худ масъалаҳои дорои аҳамияти маҳаллиро ҳал мекунанд. Шакли асосии фаъолияти мақомоти намояндагии маҳаллии ҳокимияти давлатї иљлосия буда, ба воситаи он ваколати ин мақомот амалї мегардад;

* Маљлиси вакилони халќи Вилояти Мухтори Кўњистони Бадахшон, Маљлиси вакилони халќи вилоятњои Суѓду Хатлон ва Маљлиси вакилони халќи шањри Душанбе, ки теъдоди вакилони онњо то 70 нафар муќаррар шудааст, дар иљлосияњои худ бо аксарияти овози шумораи умумии вакилони халќи маљлисњои зикргардида номзад ба мансаби Президенти Љумњурии Тољикистонро пешбарї менамоянд.

4) Маљлиси намояндагони вакилони халќи Маљлисњои вакилони халќи шањру ноњияњои тобеи љумњурїњамчун субъекти дорои њуќуќи пешбарї мутобиќи ќарори Комиссияи марказии интихобот ва раъйпурсии Љумњурии Тољикистон, ки меъёри намояндагї ва тартиби ташкилу гузаронидани онро муайян мекунад, ташкил карда мешавад.

Маљлиси намояндагони вакилони халќи Маљлисњои вакилони халќи шањру ноњияњои тобеи љумњурї бо тарафдории аксарияти шумораи умумии овозњои намояндагони вакилони Маљлисњои вакилони халќи шањру ноњияњои тобеи љумњурї номзадро ба мансаби Президенти Љумњурии Тољикистон пешбарї менамояд. Маљлиси намояндагони вакилони халќи Маљлисњои вакилони халќи шањру ноњияњои тобеи љумњурї тартиби хоси ташкили худро дорад. Меъёри намояндагии 13 Маљлисњои мањаллии вакилони халќи шањру ноњияњои тобеи љумњурї ва тартиби ташкилу баргузор намудани Маљлиси намояндагони вакилони халќи Маљлисњои вакилони халќи шањру ноњияњои тобеи љумњуриро Комиссияи марказии интихобот ва раъйпурсї муайян мекунад. Меъёри намояндагї бо ќарор аз њар њафт вакили Маљлисњои вакилони халќи шањру ноњияњои тобеи љумњурї як нафар муайян шудааст. Ин намояндањо дар Маљлисњои номбурда интихоб карда мешаванд.

9. Шакли овоздињиро маќоми дахлдоре, ки номзадро ба мансаби Президент пешбарї кардааст, муайян менамояд. Овоздињї метавонад пинњонї ва ё кушода бошад. Ќарор дар бораи шакли овоздињї дар анљуман ё иљлосия ќабул карда мешавад. Дар бораи пешбарии номзад прото­кол тартиб дода мешавад.

10. Ќонунгузор тартиби худпешбариро дар интихоботи Президенти Љумњурии Тољикистон пешбинї накардааст. Пешбарии номзадњо танњо аз љониби субъектњои дорои њуќуќи пешбарї, ки дар банди 8 њамин Дастурамал зикр шудаанд, сурат мегирад.

4. ТАЛАБОТ НИСБАТ БА НОМЗАД БА МАНСАБИ

ПРЕЗИДЕНТИ ЉУМЊУРИИ ТОЉИКИСТОН

11. Пешбарии номзад ба мансаби Президенти Љумњурии Тољикистон риояи њатмии сензи синну сол, шањрвандї, тањсилот ва сукунатро таќозо намуда, ин меъёрњо дар Конститутсия ва Ќонуни конститутсионии Љумњурии Тољикистон “Дар бораи интихоботи Президенти Љумњурии Тољикистон” муќаррар карда шудаанд. Тибќи онњо, шахсе номзад ба мансаби Президенти Љумњурии Тољикистон пешнињод шуда метавонад, ки агар:

- танњо шањрвандии Љумњурии Тољикистонро дошта бошад;

- синни ў аз 30 кам набошад;

- дорои тањсилоти олї бошад;

- забони давлатиро донад;

- дар њудуди љумњурї на камтар аз 10 соли охир истиќомат дошта бошад.

12. Шањрвандони зерин њамчун номзад ба мансаби Президенти Љумњурии Тољикистон пешнињод шуда наметавонанд:

* шањрвандоне, ки барои содир намудани љиноят мањкум шудаанд, новобаста аз барњам хўрдан ё бардошта шудани доѓи судиашон;
* шањрвандоне, ки суд онњоро ѓайри ќобили амал эътироф намудааст. Асосњои ѓайри ќобили амал эътироф кардани шањрвандонро ќонунгузории гражданї муќаррар менамояд. Тибќи моддаи 30 Кодекси граждании Љумњурии Тољикистон суд шањрвандеро, ки бар асари бемории рўњї ё камаќлиаш ањамияти худро дарк ё идора карда наметавонад, бо риояи тартиби муќарраркардаи Кодекси мурофиавии граждании Љумњурии Тољикистон ѓайри ќобили амал эътироф мекунад. Ў тањти васоят ва парасторї ќарор дода мешавад. Ин воќеият бо њалномаи судии дорои эътибори ќонунї тасдиќ мегардад;
* ходимони касбии ташкилотњо ва иттињодияњои динї (сархатибони масљидњои марказї, имомхатибони масљидњо);
* шањрвандоне, ки соњиби душањрвандї мебошанд. Тољикистон бо Федератсияи Россия дар бораи душањрвандї шартнома дошта, ќисме аз шањрвандони мо соњиби душањрвандї мебошанд. Вобаста ба ин нафароне, ки соњиби шањрвандии Россия шудаанд, њуќуќи пешнињод гардидан ба мансаби Президентиро надоранд.

13. Ба талаботи Конститутсияи Љумњурии Тољикистон ва Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон» мувофиќ будани номзад ба мансаби Президенти Љумњурии Тољикистон аз тарафи Комиссияи марказии интихобот ва раъйпурсї дар давоми се рўз аз лањзаи расидани њуљљатњои зарурї муайян карда мешавад. Муњлати серўзаи муќарраршуда се рўзи корї набуда, се рўзи таќвимиро дар назар дорад.

5. МУЊЛАТЊОИ ПЕШБАРИИ НОМЗАДЊО БА МАНСАБИ ПРЕЗИДЕНТИ ЉУМЊУРИИ ТОЉИКИСТОН

14. Рўзи интихоботи Президенти Љумњурии Тољикистон бо ќарори љаласаи якљояи Маљлиси миллї ва Маљлиси намояндагони Маљлиси Олии Љумњурии Тољикистон на дертар аз ду моњи ба охир расидани муњлати ваколатњои Президенти Љумњурии Тољикистон таъин карда мешавад. Ќарори љаласаи якљояи Маљлиси миллї ва Маљлиси намояндагони Маљлиси Олии Љумњурии Тољикистон дар матбуот чоп карда мешавад. Њамон ќарор тавассути телевизион ва радиои давлатї ба мардуми кишвар расонида мешавад. Хабар дар бораи рўзи интихобот дар матбуот чоп карда мешавад.

15. Пешбарї намудани номзадњо ба мансаби Президент дар муддати 50 рўз то интихобот оғоз гардида, на дертар аз 30 рўз то интихобот ба охир мерасад.

16. Њамаи субъектњои дорои њуќуќи пешбарї метавонанд як нафарї номзадро пешбарї намоянд ё номзадии як нафарро љонибдорї намоянд. Ќонунгузор дар ин масъала ягон монеа пешбинї накардааст.

17. Ќарор дар бораи пешбарї намудани номзад ба мансаби Президенти Љумњурии Тољикистон ба Комиссияи марказии интихобот ва раъйпурсї дар муњлати на дертар аз се рўзи баъди ќабул кардани он фиристода мешавад. Дар бораи ќарори ќабулшуда ба номзад дар муњлати на дертар аз ду рўз хабар дода мешавад. Муњлатњои дурўза ва серўзаи муќарраршуда рўзњои таќвимиро фаро мегиранд. Масалан, агар Иттифоќи љавонони Тољикистон ё ягон њизби сиёсї аз рўи оинномааш дар анљумани худ рўзи 20–уми моњи муайян ба мансаби Президенти Љумњурии Тољикистон номзад пешбарї намояд, он гоњ Иттифоќ ё њизби сиёсї ќарори худро дар бораи пешбарї то 23–юми њамон моњ (яъне, на дертар аз 3 рўз) бояд ба Комиссияи марказии интихобот ва раъйпурсї фиристад. Илова ба ин, Иттифоќ ё њизби сиёсї дар бораи ќарори ќабулкардааш ба номзад бояд дар муњлати на дертар аз ду рўз хабар дињад.

18. Дар сурате, ки ба мансаби Президенти Љумњурии Тољикистон ягон номзад пешбарї нашуда бошад ё њамаи номзадњои пешбаришуда номзадии худро пас гирифта бошанд, номзадњо ба мансаби Президенти Љумњурии Тољикистон аз тарафи љаласаи якљояи Маљлиси миллї ва Маљлиси намояндагони Маљлиси Олии Љумњурии Тољикистон пешбарї карда мешаванд. Дар ин сурат номзадњое пешбаришуда њисоб мешаванд, ки дар натиљаи овоздињии пинњонї аз тарафи аксарияти шумораи умумии аъзои Маљлиси миллї ва вакилони Маљлиси намояндагони Маљлиси Олии Љумњурии Тољикистон дастгирї карда шудаанд. Лозим ба ёдоварист, ки дар таљриба чунин њолат рух надодааст, вале ќонунгузор муќаррароти мазкурро бо дарназардошти эњтимоли ба вуљуд омадани чунин њолат пешбинї намудааст.

6. ЉАМЪОВАРИИ ИМЗОИ ШАЊРВАНДОН БА ТАРАФДОРИИ

НОМЗАДИ ПЕШБАРИШАВАНДА

19. Мувофиќи ќисми чоруми моддаи 24 Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон» номзади ба мансаби Президенти Љумњурии Тољикистон пешбаришуда бояд аз тарафи на кам аз 5 фоизи шумораи шањрвандони Љумњурии Тољикистон, ки њуќуќи интихобот доранд, тарафдорї карда шавад.

20. Љамъоварии имзои шањрвандон ба тарафдории номзади пешбаришаванда мувофиќи тартиб ва муњлати муќаррарнамудаи Комиссияи марказии интихобот ва раъйпурсии Љумњурии Тољикистон амалї карда мешавад.

7. БАЌАЙДГИРИИ НОМЗАДЊО БА МАНСАБИ

ПРЕЗИДЕНТИ ЉУМЊУРИИ ТОЉИКИСТОН

21. Баќайдгирии номзадњои ба мансаби Президент пешбаришуда ва шахсони боэътимоди онњо аз тарафи Комиссияи марказии интихобот ва раъйпурсї дар давоми се рўз аз лањзаи расидани њуљљатњои зарурї, вале на дертар аз 25 рўз то интихобот сурат мегирад. Яъне, агар пешбарии номзад 30 рўз пеш аз интихобот ба анљом расад, баќайдгириаш 25 рўз то интихобот ба анљом мерасад. Ин муњлат вобаста ба таъйини рўзи интихобот мушаххас њисоб карда мешавад. Номзад аз лањзаи баќайдгирї њуќуќ дорад ташвиќоти пеш аз интихоботи худро гузаронад.

22. Ќарор дар бораи баќайдгирии номзад ба мансаби Президенти Љумњурии Тољикистон дар сурати мављуд будани чунин њуљљатњо ќабул карда мешавад:

- протоколи маљлиси маќоми олии (анљуман, иљлосия) субъектњои дорои њуќуќи пешбарї;

- нусхаи шиноснома ё корти идентификатсионї бо маќсади муайян ва тасдиќ намудани шахсият ва шањрвандии номзад;

- маълумот дар бораи даромад ва вазъи молумулкї дар шакли эъломияи андоз;

- маълумотномаи тиббї оид ба вазъи саломатї, бо маќсади иљрои муќаррароти Конститутсия ва Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон»;

- маълумотнома аз љойи истиќомат бо маќсади муайян намудани муњлати 10 – солаи истиќомат дар њудуди љумњурї;

- нусхаи њуљљати расмї (диплом), ки доштани тањсилоти олиро тасдиќ мекунад;

- хулосаи Комиссияи марказии интихобот ва раъйпурсї дар бораи сатњи донистани забони давлатї;

- маълумот аз Сармаркази иттилоотии тањлилии Вазорати корњои дохилии Љумњурии Тољикистон оид ба надоштани доѓи судї;

- бланкањо бо имзои шањрвандон оид ба дастгирии номзад ба мансаби Президент, ки раисони шањру ноњияњо тасдиќ кардаанд;

- маълумоти тарљимаи њоли номзад ба мансаби Президенти Љумњурии Тољикистон, ки муаррификунандаи хислатњои корї ва шахсии ў мебошад;

- аризаи номзад дар бораи розигии ў барои пешбарї ба мансаби Президенти Љумњурии Тољикистон. Пешбарии номзад ба мансаби Президенти Љумњурии Тољикистон дар асоси ихтиёрї ва хоњиши номзад сурат мегирад. Дар ин раванд набояд ягон шакли маљбурнамої љой дошта бошад. Бинобар њамин аризаи номзад дар бораи розигиаш барои пешбарї ба номзадї зарур мебошад. Њамчунин, номзад њуќуќ дорад дар дилхоњ лањза то интихобот номзадии худро пас гирад.

23. Комиссияи марказии интихобот ва раъйпурсї дар давоми ду рўзи баъди баќайдгирии номзадњо ба мансаби Президенти Љумњурии Тољикистон ба онњо шањодатнома месупорад.

24. Комиссияи марказии интихобот ва раъйпурсї дар муњлати њафт рўзи баъди баќайдгирии номзад ба мансаби Президенти Љумњурии Тољикистон дар рўзномањои «Љумњурият», «Садои мардум», «Халќ овози», «Народная газета» ва Агентии миллии иттилоотии Тољикистон «Ховар» дар бораи баќайдгирї бо зикри насаб, ном, номи падар, сол ва љои таваллуд, вазифа ва љои кор, њизбият, мањалли зист, вазъи оилавии номзад, инчунин номи маќоме, ки номзадро пешнињод кардааст, иттилоъ медињад. Њамзамон бо маќсади дастраси умум шудани ин ќарор Комиссияи марказии интихобот ва раъйпурсї маълумоти зикргардидаро дар сомонаи худ љой медињад.

8. АСОСЊОИ РАД КАРДАНИ БАЌАЙДГИРИИ НОМЗАД БА МАНСАБИ ПРЕЗИДЕНТИ ЉУМЊУРИИ ТОЉИКИСТОН

25. Комиссияи марказии интихобот ва раъйпурсии Љумњурии Тољикистон дар њолатњои зерин метавонад баќайдгирии номзад ба мансаби Президенти Љумњурии Тољикистонро рад кунад:

- агар талаботи моддаи 65 Конститутсияи Љумњурии Тољикистон, ки принсипњои баргузорї, муњлати ваколат, талаботи синнусолї, шањрвандї, тањсилот, муњлати сукунат, сатњи забондонї, миќдори љамъоварии имзоњои ба љонибдории номзад додашуда ва муњлати интихоби пай дар пайи Президенти Љумњурии Тољикистонро муќаррар намудааст, риоя нашуда бошад;

- агар талаботи моддањои 1, 24 ва 25 Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон» риоя нашуда бошанд. Моддаи 1 Ќонуни конститутсионии зикршуда талаботи дар сархати якуми њамин банд зикршударо ифода кардааст ва асоси конститутсионї дорад. Моддањои 24 ва 25 тартиби пешбарї, субъектњои дорои њуќуќи пешбарї, тартиби баќайдгирии номзад ва шахсони боэътимоди онњоро муќаррар намудаанд, ки бояд њатман риоя шаванд;

- агар ба тарафдории номзад ба мансаби Президенти Љумњурии Тољикистон фоизи муќарраршудаи овозњо љамъ нашуда бошад ё њангоми санљиши имзоњои љамъоваришуда њолатњои нодурусти пур кардани бланкањо, љамъ намудани имзоњо, имзоњои ќалбакї ё имзоњои такрорї ошкор шаванд, ки новобаста ба шумора боиси аз 5 фоизи муќарраршуда кам шудани имзоњо гардад.

26. Субъектњое, ки номзад пешбарї намудаанд њуќуќ доранд дар бораи рад намудани баќайдгирии номзад ба мансаби Президенти Љумњурии Тољикистон ба Суди Олии Љумњурии Тољикистон шикоят намоянд. Онњо метавонанд аз ин њуќуќи худ истифода накунанд. Шикояти онњо бояд дар муњлати шаш рўз баррасї карда шавад. Ќарори ќабулнамудаи Суди Олии Љумњурии Тољикистон вобаста ба масъалаи зикргардида ќатъї мебошад.

9. ШАХСОНИ БОЭЪТИМОДИ НОМЗАД БА МАНСАБИ

ПРЕЗИДЕНТИ ЉУМЊУРИИ ТОЉИКИСТОН

27. Мутобиќи моддаи 28 Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон» номзад ба мансаби Президент њуќуќ дорад то 15 нафар шахсони боэътимод дошта бошад. Барои баќайдгирии шахси боэътимод аз рўи ќоидаи умумї розигии номзад ва шахси боэътимод зарур аст. Шахсони боэътимод дар доираи ваколати худ:

- барои гузаронидани маъракаи интихоботї ба номзад ба мансаби Президенти Љумњурии Тољикистон ёрї мерасонанд;

- барои интихоб шудани ў ташвиќот мебаранд;

- барномаи пешазинтихоботии номзадро муаррифї мекунанд;

- дар мулоќоту вохўрињо бо интихобкунандагон номзадро намояндагї мекунанд;

- манфиатњои номзадро дар муносибат бо маќомоти давлатї, љамъиятї ва комиссияњои интихоботї њимоя мекунанд;

- дар участкањои интихобот дар рўзи овоздињї, њангоми њисоби овозњо ва љамъбасти натиљаи интихобот њозир мешаванд.

28. Номзад ба мансаби Президенти Љумњурии Тољикистон шахсони боэътимодро мувофиќи салоњдиди худ муайян мекунад ва дар бораи онњо ба Комиссияи марказии интихобот ва раъйпурсї хабар медињад. Барои баќайдгирии шахсони боэътимод ба Комиссияи марказии интихобот ва раъйпурсї руйхати шахсони боэътимод пешнињод карда мешавад. Ба руйхат нусхаи шиноснома (корти идентификатсионї), аризаи розигї дар бораи шахси боэътимоди номзад шудан, маълумотномаи љойи кор ва љои зист, маълумотномаи тиббї дар бораи солимии руњї замима карда мешаванд. Комиссияи марказии интихобот ва раъйпурсї њуљљатњои пешнињодшудаи шахсони боэъти­модро омўхта, онњоро ба ќайд мегирад ва ба онњо шањодатнома медињад.

29. Шахсони боэътимод њуќуќ надоранд ба кори комиссияњои интихобот дахолат намоянд ва ба иродаи интихобкунандагон таъсир расонанд.

30. Шањрвандони зерин наметавонанд ба сифати шахси боэътимод пешнињод шаванд:

- аъзои комиссияњои њавзавї ва участкавии интихобот;

- шањрвандони хориљї ва шахсони бешањрванд;

- шахсони бо њалномаи эътибори ќонунї пайдокардаи суд ѓайри ќобили амал эътирофгардида;

- шахсони њуќуќи интихоботї надошта (шањрвандони Љумњурии Тољикистон то синни 18-сола, дар љойњои мањрумї аз озодї буда);

- мушоњидони миллї ва байналмилалї;

- кормандони маќомоти њифзи њуќуќ, судяњо, хизматчиёни њарбї;

- ходимони касбии иттињодияњои динї, аз љумла сархатибон ва имомхатибони масљидҳо.

31. Шахсони боэътимод бо хоњиши номзад ба мансаби Президент аз иљрои вазифањои истењсолї ва хизматї бо нигоњ доштани музди миёнаи мењнат аз љойи кор ва ё аз њисоби маблаѓе, ки барои гузаронидани интихобот аз буљети давлатї људо карда мешавад, метавонанд озод карда шаванд. Дар ин њолат принсипи диспозитивї амал менамояд. Яъне, аз иљрои вазифањои истењсолї ва хизматї озод кардани шахси боэътимод њатмї нест.

32. Ваколатњои шахси боэътимод метавонанд дар њолатњои зерин ќатъ карда шаванд:

- њар ваќт то интихобот бо аризаи хаттии ў;

- бо пешнињоди номзад ба мансаби Президенти Љумњурии Тољикистон, ки ба таври хаттї ба Комиссияи марказии интихобот ва раъйпурсї ирсол гардидааст;

- дар њолати ихтиёран даст кашидани номзад ба мансаби Президенти Љумњурии Тољикистон аз номзадии худ;

- бекор шудани ќарор дар бораи баќайдгирии номзад ба мансаби Президенти Љумњурии Тољикистон;

- дар њолати вайрон кардани талаботи Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон».

33. Дар бораи ќатъи ваколати шахсони боэътимод ќарори Комиссияи марказии интихобот ва раъйпурсї ќабул карда мешавад.

34. Муњлати ваколати шахсони боэътимод бо аз байн рафтани маќоми номзад ба мансаби Президенти Љумњурии Тољикистон, яъне баъд аз љамъбасти натиљаи пешакии интихобот ба анљом мерасад.

10. БЕКОР КАРДАНИ ЌАРОР ДАР БОРАИ ПЕШБАРИИ

НОМЗАД ВА ДАСТ КАШИДАНИ НОМЗАД АЗ НОМЗАДИИ

ХУД БА МАНСАБИ ПРЕЗИДЕНТИ ЉУМЊУРИИ ТОЉИКИСТОН

35. Комиссияи марказии интихобот ва раъйпурсии Љумњурии Тољикистон дар њолатњои зерин метавонад баќайдгирии номзад ба мансаби Президенти Љумњурии Тољикистонро бекор намояд:

- аз љониби номзад вайрон кардани меъёрњои муќаррарнамудаи Конститутсия ва Ќонуни конститутсионии Љумњурии Тољикистон «Дар бораи интихоботи Президенти Љумњурии Тољикистон»;

- ба инобат нагирифтани огоњии Комиссияи марказии интихобот ва раъйпурсї, ки ба номзад ба тариќи хаттї пешнињод карда мешавад ва такроран роњ додан ба ќонунвайронкунии дар сархати якуми њамин банд зикршуда;

- дар њолати ихтиёран аз номзадии худ даст кашидани номзад ба мансаби Президенти Љумњурии Тољикистон. Дар ин њолат номзад бо аризаи хаттї ба Комиссияи марказии интихобот ва раъйпурсї мурољиат мекунад. Аризаи хаттї дар ин маврид ифодаи мурољиати расмї ва иродаи номзад мебошад.

36. Субъектњое, ки номзадњоро ба мансаби Президенти Љумњурии Тољикистон пешбарї кардаанд, метавонанд њар ваќт то интихобот ќарорро дар бораи пешбарии номзад ба мансаби Президент бекор кунанд. Ин гуна ќapop ба тартибе, ки барои пешбарї кардани номзадњо пешбинї шудааст, яъне дар анљуман, конференсияи њизбї, ташкилоти љамъиятї ва иљлосияи маќомоти намояндагии мањаллї ќабул карда мешавад.

37. Номзад ба мансаби Президенти Љумњурии Тољикистон њар ваќте, ки хоњад, метавонад аз номзадии худ даст кашида, дар ин бора ба Комиссияи марказии интихобот ва раъйпурсї бо ариза мурољиат намояд. Комиссияи марказии интихобот ва раъйпурсї аризаи номзадро баррасї намуда, ќарори ќаблан ќабулнамудаи худро дар бораи баќайдгирии номзад бекор мекунад ва дар ин бора дар матбуот иттилоъ медињад.